Faget omfatter medicinens videnskabsteori. Medicinsk etik eller bioetik henregnes også til medicinsk filosofi. Desuden omfatter faget sygeplejens filosofi samt lægers dannelse. Faget er tæt beslægtet med faget medicinens idehistorie.  Historie Et af de tidligste værker om emnet er Elisha Bartletts Essay on the Philosophy of Medical Science fra 1844. Historiens mest kendte medicinske filosof er Michel Foucault, hvis idehistoriske analyser hævdede, at den moderne sundhedsvidenskab ikke er neutral men derimod baseret på sociale magtforhold. Derfor er begreber om sygdom og sundhed forankret i nogle politiske strategier. Ifølge Foucault er den moderne lægevidenskab således et magtinstrument, og den er desuden heller ikke objektiv men derimod blot et udtryk for, at man kun vil acceptere det synlige og målbare som sandt .  Danskere Andre kendte danske medicinske filosoffer omfatter bl.a Uffe Juul Jensen, Merry Elisabeth Scheel og Klemens Kappel samt Peter Kemp, Jacob Rendtorff og Jacob Birkler.